stanford-oval/wikipedia huggingface dataset:
ח'ייבר פח'טונח'ווה
הערות שוליים

↑  Pakistan: Administrative Division (Provinces and Districts) - Population Statistics, Charts and Map, citypopulation.de
| --- | --- |
בקרת זהויות :  NLI: 987007486869705171  BNE: XX6086070  BnF: cb119603765 (data)  CiNii: DA1589856X  GND: 4581264-0  LCCN: no2010134213  LNB: 000330662  MusicBrainz: 8dd868ba-4d97-4739-9c94-537cee8a2fd0  NKC: ge1220885  NLA: 36591621  SUDOC: 027598128  VIAF: 127092200   WorldCat (עם VIAF): 127092200 
ערך זה הוא קצרמרבנושא פקיסטן ובנושא גאוגרפיה של אסיה. אתם מוזמנים לתרום לוויקיפדיה ו.
חזיר מזוקן פאלאווני

| חזיר מזוקן פאלאווני |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: חזיריים
סוג:: חזיר
מין:: חזיר מזוקן פאלאווני
שם מדעי
 Sus ahoenobarbus ‏Huet, 1888

חזיר מזוקן פאלאווני (שם מדעי: Sus ahoenobarbus) הוא מין נדיר של חזיר החי באיים בלבק וקלמיין שבארכיפלג פלאוואן שבפיליפינים.
אורכו של חזיר זה נע בין 1 ל-1.6 מטרים, גובהו מטר אחד ומשקלו עד 150 ק"ג. הוא נחשב בעבר לתת-מין של חזיר מזוקן, עד שסווג מחדש כמין עצמאי.
הוא חי ביערות הגשם של הפיליפינים בחבורות קטנות. הגוף עגלגל עם פרווה קצרה בצבע אפור. כמו רוב החזירים הוא אוכל כל וניזון הן מהחי והן מהצומח. הוא משתמש באפו כדי לחפור באדמה אחר מזון.
הוא נדיר מאוד בטבע ונמצא במצב שימור המוגדר כ"קרוב לסיכון", עקב כריתת היערות בהם הוא חי.
הערות שוליים

↑  חזיר מזוקן פאלאווני באתר הרשימה האדומה של IUCN
חזיר יבלות סולוואסי

| חזיר יבלות סולוואסי |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: חזיריים
סוג:: חזיר
מין:: חזיר יבלות סולוואסי
שם מדעי
 Sus celebensis ‏מילר ושלגל, 1843

חזיר יבלות סולוואסי (שם מדעי: Sus celebensis) הוא מין של חזיר נדיר האנדמי לאי סולאווסי שבאינדונזיה. שמו ניתן לו עקב היבלות המקיפות את פניו.
חזיר זה חי במגוון אזורי מחיה עד לגובה של 2,500 מטרים.
זהו חזיר קטן יחסית לסוגו. אורכו הממוצע 80–130 ס"מ ומשקלו 40–70 ק"ג. הוא בעל יבלות מצידי פניו וזוג ניבים קטנים בולטים מלסתו התחתונה. החוטם מוארך ובעל חוש ריח חד והפרווה ארוכה ובצבע חום-כהה. הזנב קצר ביותר והרגליים קצרות ובעלות פרסות. הוא חי בחבורות קטנות הנודדות בחיפוש אחר מזון הן מהחי והן מהצומח. החזירים ממליטים כמה ולדות בכל המלטה והם מתבגרים במהירות.
חזיר זה איננו בסכנה בטבע אך מוגדר כ"קרוב לסיכון", עקב הפגיעה ביערות האי סולוואסי.
הערות שוליים

↑  חזיר יבלות סולוואסי באתר הרשימה האדומה של IUCN
חיווי

ערך זה עוסק באחד המודוסים בשפה. אם התכוונתם לאחד מעמי כנען, ראו .
בדקדוק, חִיוּוּי (באנגלית: Indicative) הוא מודוס בשפה שנועד להציג עובדה שאליה מתייחס הדובר.
ראו גם

תילוי
הערות שוליים

↑  Benjamin W. Fortson IV, Indo-European Language and Culture: An Introduction, 2004, pp. 95-96
| --- | --- |
בקרת זהויות :  NLI: 987007535899005171  BnF: cb120709758 (data)  GND: 4225415-2  LCCN: sh85056297 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
חובת התלמידים

| --- | --- |

שער המהדורה הראשונה של הספר
 מידע כללי
 מאת:  רבי קלונימוס קלמיש שפירא
 סוגה:  מוסר ותיקון המידות
 הוצאה
 הוצאה:  ורשה
 תאריך הוצאה:  1932
 קישורים חיצוניים
 ויקיטקסט:  חובת התלמידים
 היברובוקס:  3893
חובת התלמידים הוא ספר מוסר ותיקון המידות על דרך החסידות. מאת רבי קלונימוס קלמיש שפירא, האדמו"ר מפיאסצ'נה. הספר פורסם לראשונה בשנת ה'תרצ"ב, (1932) בעיר ורשה, והוא מתייחד בסגנונו ובתכניו. הספר עשה רושם רב בעת יציאתו וזוכה עד היום לפופולריות רבה ואף תורגם לכמה שפות, כולל אנגלית ויידיש. את הספר ייעד המחבר בעיקר להדרכת תלמידים צעירים.
תוכן הספר

בהקדמת הספר הפונה להורים ולמחנכים מדגיש המחבר את הצורך בחינוך המותאם אישית לכל אחד על פי צרכיו הייחודיים, כדברי הפסוק: "חנוך לנער על פי דרכו" (משלי כ"ב). הוא מתייחס לתופעת החילון והירידה ברמה הדתית של המון העם. לדבריו, האשמה בדבר מוטלת לא רק על הדור הצעיר אלא גם על ההורים והמחנכים שלא מוסרים את נפשם למען חינוך הדור הבא. הוא קרא להורים ולמחנכים לבחור בדרך של הסברה ולא בדרך של כפייה, שהתאימה לדורות קודמים אך לא מתאימה לדור בו "ישותו של הילד ועצמותו מתקדם להתגבל בלא עיתו".
הרעיון המרכזי בספר הוא הטלת האחריות והחובה על החניך עצמו, באמצעות הדגשת ערכו העצמי ותפקידו בתור בן לעם היהודי. זאת היא הסיבה לשם הספר "חובת התלמידים". רק כך ולא בדרך של כפייה והכרח יצליחו המלמדים לטעת בלב החניכים את אהבת ה' לאורך שנים.
בספר עצמו פונה האדמו"ר מפיאסצנה אל התלמיד בגוף נוכח ומדבר אל לבו להתמיד בלימוד ובתפילה מתוך הדגשת ערכו ורוממותו. דרישתו מהתלמיד איננה לפעול כמבוגר אלא ליצור מודעות למעשים ונטילת אחריות עליהם. הספר מיועד בעיקר לתלמידים צעירים. לתלמידים מבוגרים יותר כתב הרבי את ספריו "הכשרת האברכים" ו"בני מחשבה טובה" שיצאו לאור רק לאחר מותו.
מבנה הספר

הספר מחולק להקדמה, שלושה עשר פרקים, נספח ציווים ואזהרות ונספח ובו שלושה מאמרים בעניינים שונים.
הקדמה – שיח עם המלמדים ואבות הבנים
נספח ציווים ואזהרות – תמצית הספר, בו מונה המחבר את הציווים והאזהרות שכתב בספרו, שעל התלמידים להתרגל בהם ולזכרם.
נספח ובו שלושה מאמרים:
על פי שלום מבנה הספר מורכב משלושה שלבי התפתחות מרכזיים: השלב הראשון (פרקים א-ז), עוסק בהסרת המידות הרעות, ובמשלו של הרבי "לנקות את החדר", בשלב זה המחבר מכנה את הקורא: 'תלמיד' ו'נער ישראל' ו'בחור ישראל'. השלב השני (פרקים ח-יב) עוסק בניית מידות טובות, ובמשלו של הרבי 'לקשט את הבית'. בשלב זה המחבר מכנה את הקורא: 'תלמיד ותיק' ו'איש ישראלי'. בשלב השלישי (פרק יג) לאחר יישום כל השלבים הקודמים האדמו"ר מכנה את הקורא: 'תלמיד חסיד' והיינו שכעת מתלמד בעבודת החסידות. לאחר מכן מופיע פרק הסיכום. כשלבסוף מצורף קונטרס שלושה מאמרים העוסקים בענייני חסידות ועל פי האדמו"ר מהווים 'עוד פסיעה למעלה'.
הצוואה

בצוואתו של האדמו"ר, כתב בזו הלשון:
תואילו להשתדל לחלקם ביעקב ולהפיצם בישראל. ונא להדפיס על כל קונטרסי, שאני מבקש ומתחנן לפני כל אחד מישראל שילמד מספרי, ובטח זכות אבותי הקדושים (-רבי אלימלך מליז'נסק, המגיד מקוז'ניץ ועוד) יעמוד לו ולכל ביתו בזה ובבא. וה' ירחם עלינו...
לקריאה נוספת

רון וקס, להבת אש קודש: שערים לתורתו של האדמו"ר מפיאסצ'נה, הוצאת 'תבונות', מכללת הרצוג, אלון שבות, תש"ע (360 עמודים)
הערות שוליים

↑  שלום (מתן) שלום, מבוא לחובת התלמידים, אסיף תנ"ך ומחשבה ד, תשע"ז, עמ' 184-183
| --- | --- |
בקרת זהויות :  NLI: 987007461236705171
חזיר יבלות פיליפיני

| חזיר יבלות פיליפיני |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: חזיריים
סוג:: חזיר
מין:: חזיר יבלות פיליפיני
שם מדעי
 Sus philippensis ‏נרינג, 1886

חזיר יבלות פיליפיני (שם מדעי: Sus philippensis) הוא מין של חזיר אנדמי לפיליפינים המצוי בסכנת הכחדה בטבע. זהו אחד מ-4 החזירים האנדמיים לפיליפינים יחד עם חזיר יבלות אוליבר, חזיר יבלות ויסאיאני וחזיר מזוקן פאלאווני, ומין זה הוא הנפוץ ביותר.
לחזיר זה שני תת-מינים: S. p. philippensis ו-S. p. mindanensis (מהאי מינדנאו), וגם תת-מין שהפך למין עצמאי - חזיר יבלות אוליבר.
החזיר הוא בעל פרווה עבה ורעמה בהירה ועל פניו יבלות משני צידי העיניים. החוטם ארוך ועוזר לו לנבור באדמה ולחפש מזון. הוא מגיע לאורך 124-129 ס"מ.
תפוצתו המקורית של חזיר היבלות מהתת-מין S. philippensis הייתה ברחבי האיים המערביים של הפיליפינים, בעוד התת-מין S. cebifrons היה נפוץ בחלקו המרכזי והמזרחי של הארכיפלג, בין השאר בלוזון, ביליראן, סאמאר, לייטה, מינדורו, ג'ולו, פולילו וקטנדואנס, וכן באיים קטנים ונידחים יותר. נטען גם שהם חיים באיים בוהול וסיבויאן, אך כנראה שאלו מיני חזירים אחרים. הם חיו בעבר ברחבי היערות עד לאזורים הרריים בגובה של 2,800 מ', אך כיום חיים רק ביערות מרוחקים, לאחר כריתת היערות וציד עם מלכודות לשם בשרם שצמצם את תפוצתם.
הערות שוליים

↑  חזיר יבלות פיליפיני באתר הרשימה האדומה של IUCN
טורקיה במשחקים הפאראלימפיים

הרפובליקה הטורקית השתתפה לראשונה במשחקים הפאראלימפיים בברצלונה (1992), כששלחה ספורטאי יחיד. מאז השתתפה טורקיה בכל משחקי הקיץ, פרט למשחקים הפאראלימפיים אטלנטה (1996). במשחקים הפאראלימפיים אתונה (2004) זכתה טורקיה במדליות הראשונות שלה, מדליית זהב ומדליית כסף. אולימפיאדת החורף הראשונה בה השתתפה טורקיה הייתה המשחקים הפאראלימפיים סוצ'י (2014).
אולימפיאדת השיא של טורקיה הייתה המשחקים הפאראלימפיים ריו דה ז'ניירו (2016), בהם זכתה בתשע מדליות: שלוש מדליית זהב, מדליית כסף וחמש מדליות ארד.
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים ברצלונה (1992): 0
המשחקים הפאראלימפיים סידני (2000): 0
| המשחקים הפאראלימפיים אתונה (2004) | 1 | 0 | 1 | 2 |
| המשחקים הפאראלימפיים בייג'ינג (2008) | 1 | 0 | 1 | 2 |
| המשחקים הפאראלימפיים לונדון (2012) | 1 | 5 | 4 | 10 |
| המשחקים הפאראלימפיים ריו דה ז'ניירו (2016) | 3 | 1 | 5 | 9 |
| המשחקים הפאראלימפיים טוקיו (2020) | 2 | 4 | 9 | 15 |
| סה"כ | 8 | 10 | 20 | 38 |
מדליות לפי אולימפיאדה > משחקי החורף

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים סוצ'י (2014): 0
המשחקים הפאראלימפיים פיונגצ'אנג (2018): 0
סה"כ: 0
ראו גם

טורקיה במשחקים האולימפיים
טורקיה במשחקים האולימפיים לנוער
טובוס

טובוס
טובוס או צינור הנשמה תוך קני הוא צנתר המוחדר לתוך קנה הנשימה במהלך צנרור קנה לצורך אבטחת נתיב אוויר ולאפשר גישה אליו.
הטובוס עשוי מפוליאתילן ומגיע בגדלים שונים, על הצינור מסומנות שנתות עומק, ומוטבע בו פס מתכת הניתן לשיקוף באמצעות צילום רנטגן. בקצה הצינור ישנו בלון קטן שניתן לניפוח באמצעות מזרק לצורך קיבוע הטובוס.
שימושים

טובוס משמש בדרך כלל לצורך הנשמה באינטובציה אצל חולים מחוסרי הכרה או מורדמים, אך הוא עשוי לשמש גם לצורך החדרת תרופות שונות לריאות.
החדרת הטובוס לקנה הנשימה דורשת מיומנות גבוהה, ומבוצעת בעיקר בידי רופאים מומחים להרדמה או לרפואה דחופה, או על ידי פרמדיקים במתאר טרום בית החולים.
ראו גם

אינטובציה
הנשמה
הערות שוליים

↑  ישנם גם טובוסים ללא בלונית
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חלאסרטן

חלאסרטן היא עמותה ישראלית, הפועלת על בסיס התנדבות למען מתן תמיכה בחולים אונקולוגיים צעירים. על פי "האגודה האירופית לאונקולוגיה רפואית", הארגון משרת חולים סרטן צעירים בגילאי 18–44, באמצעות פעולות שונות. העמותה מתמקדת בעיקר בחולים עם סרטן השד, מלנומה, לימפומה, סרטן המעי הגס, לוקמיה ועוד. העמותה מציעה לחולי סרטן קהילה אשר מאפשרת למטופלים להקל על תחושת הבדידות שלהם ולהפחית מרמת החרדה.
מטרות הארגון כפולות: ראשית, לאפיין את פרופיל המשתמשים של חולים צעירים חולי סרטן, את יעדיהם ואת צורכיהם שלא נענו; שנית, "להשפיע על עמדות מוסדות המדינה הרשמיים" בתחום החקיקה והטיפול בחולי סרטן. סקרים חיצוניים מראים כי מטופלים רואים בעמותה לא רק מקור אמין למידע רפואי, אלא גם מנטורינג של מטופלים חדשים על ידי מחלימים מסרטן.
היסטוריה

בשנת 2016, זוהר יעקובסון, מייסדת מרכז טל ישראלי לאונקולוגיה אינטגרטיבית, חברה לשירה קופרמן-סגל, בכדי להעניק "פתרון הולם לצעירים חולי סרטן". לדברי יעקובסון, הייתה "מסגרת לילדים ומסגרת למבוגרים – אבל לא הייתה מסגרת עבור מישהו שנמצא בשיא חייו, לומד, [...] ופתאום נדחף לבית חולים ללא מסגרת לאנשים בגילו."
המיזם נקרא "חלאסרטן", הלחם של המילים חלאס וסרטן. הגישה למטופלים הראשונים נעשתה באמצעות מדיה חברתית, בשל גילם הצעיר והגישה הקלה שלהם למדיה דיגיטלית ולחומרים מקוונים.
זמן קצר לאחר הקמתה הגיעה הקהילה הדיגיטלית של העמותה ליותר מ-25,000 משתתפים. הארגון, בתמיכת Merck Sharp & Dohme (MSD), סייע לחולי סרטן צעירים בדייטים ובאינטראקציות חברתיות. הקהילה התמקדה ב"פתיחת שיח שעלול להיות קשה או לא נוח, בניסיון להסיר את אלמנט המבוכה" המזוהה עם המחלה.
כתוצאה מסקרים פנימיים שערכו חברי קהילת חלסארטן, נוצר הצורך ליצור מפגש בין מטופלים חדשים לבין חברי הקהילה שהם ניצולי סרטן. כך החלה חלאסרטן לפנות לחברי הקהילה שהחלימו מסרטן, וביקשה מהם להפוך לחונכים עבור חולי סרטן צעירים שאובחנו לאחרונה. כך החלו לפעול הקליניקות של העמותה.
קליניקות

לאחר הצלחת הקהילה הדיגיטלית, ולאחר בחינת הצרכים הבלתי מסופקים והאתגרים הייחודיים השונים של חולי סרטן צעירים, הקימה חלסארטן מרפאות ייעודיות בבתי חולים עם מרכזים אונקולוגיים גדולים למבוגרים צעירים. יוזמה זו כללה את בית החולים רמב"ם בחיפה, עם צוות ייחודי לעניין, כולל ניצולי סרטן שהציעו חניכה ותמיכה לחולים חדשים. תפקידם של המחלימים החונכים היה להעמיד לרשות המטופלים החדשים את מגוון הכלים הדיגיטליים שחברי הקהילה מספקים לטובת צורכיהם הייחודיים של המטופלים.
מלבד תוכנית המנטורינג, הקליניקות כוונו גם לזהות "צווארי בקבוק" אשר מקשים על חולים לקבל ייעוץ בכלל יחידות בתי החולים וקופות החולים. הקליניקה, בהיותה רב תחומית, החלה להציע למטופלים סיוע במצוקה רגשית סביב המחלה, תוך התייחסות לנושאים כמו שימור פוריות, השפעות הורמונליות וגיל מעבר מוקדם, תפקוד מיני ושיקום, כמו גם צרכים פסיכו-סוציאליים כמו התמודדות עם הורות צעירה, מערכות יחסים חדשות, בדידות, וחזרה לעבודה.
בניגוד למחלקות אונקולוגיות אחרות המיועדות לחולי סרטן בכל הגילאים הגדולים, תוכניות המרפאה למבוגרים צעירים החלו להתמקד ב"שמירת פוריות, הצעת הדרכה והעמדת נושאים אלו בראש סדר העדיפויות." זה, בהיותו נושא אקוטי עבור חולות סרטן צעירות.
בעקבות הצלחתה של מרפאת חלסרטן בבית החולים רמב"ם בחיפה, פנה בית החולים שיבא ברמת גן לחלסארטן והציע להקים מרפאה דומה בתוך בית החולים ברמת גן.
מרפאת שיבא נועדה ליצור "מערכת תומכת מותאמת אישית" לכל מטופל. התוכנית כללה סיוע במגוון רחב של תחומים, כולל היבטים חברתיים, מצב רגשי, תפקוד קוגניטיבי, שיקום תפקודי, מערכות יחסים, מיניות ודימוי גוף, פוריות, גיל המעבר ואנדרופוזה.
אחת התוכניות שחלאסרטן יזמה בשיבא הייתה "מועצת מטופלים צעירים". מועצה זו של רופאים וחולים משותפים מתקיימת מעת לעת כדי לדון ולתרום לעיצוב פעילויות העמותה, כאשר המטופלים עצמם מציעים שיפורים בתנאי הטיפול המוענקים להם. בעקבות המעקב אחר התוכנית בבית החולים רמב"ם ובבית החולים שיבא הוצגו תוצאות פעילות התכנית במטרה ליישם את התוכנית ברמה הארצית בישראל.
מאבק למען שוויון עבור חולים ומחלימים מסרטן

הארגון שואף להכיר בצרכים המיוחדים של חולי סרטן צעירים כמו גם של ניצולי סרטן. בישראל 60% מהמחלימים הצעירים מסרטן לא מועסקים לעבודה. בנוסף, בשל פוליסות ביטוח חיים, ניצולי סרטן צעירים אינם זכאים למימון כלשהו של בית או משכנתה. חלאסרטן פתחה בקמפיין לאומי להעלאת המודעות ולשינוי חקיקה.
חלאסרטן פעלה כדי לסייע לחולי סרטן בהליכים בירוקרטיים ממשלתיים. בעקבות קמפיין לאומי הועברה חקיקה חדשה במסגרת רשות המיסים, הביטוח הלאומי ומשרד התחבורה. כל חולי הסרטן קיבלו מעמד ייחודי בכל משרדי הממשלה, וכתוצאה מכך קיבלו שירותים ייחודיים המציעים שירות מזורז וכן סיוע דיגיטלי. מיזם "הגל הירוק" הוא מיזם המנגיש שירותי מדינה עבור חולים ומחלימים מסרטן. המיזם נוצר משיתוף פעולה של חלאסרטן ועידן מגידיש שאשתו חלתה בסרטן השד ומטרתו בין היתר לסייע לחולים ומחלימים מסרטן במיצוי זכויות, קיצור וייעול תהליכים בירוקרטיים.
מרפאות אונקולוגיות למבוגרים צעירים

העמותה פועלת בארבעת המרכזים:
רמב"ם - הקריה הרפואית לבריאות האדם
המרכז הרפואי ע"ש חיים שיבא – תל השומר
המרכז הרפואי תל אביב ע"ש סוראסקי
מרכז רפואי רבין
פרסים והישגים

בשנת 2016 הוענק לחלאסרטן "פרס החדשנות הישראלי" על ידי איגוד השיווק הישראלי.
בשנת 2020, כהוקרה על פעילותה, הוענק לאגודת חלאסרטן פרס זוסמן מארגון הג'וינט למצוינות בפיתוח שירותים חברתיים. העמותה הוכרה בזכות יצירת פתרונות יצירתיים עבור חולי סרטן. על פי ועדת הפרס, העמותה "מבקשת לשנות את התפיסה הרווחת כי חולי סרטן הם באחריותם הבלעדית של אנשי מקצוע בתחום הרפואה, ושמה דגש על יצירת קהילה. זו, בתורה, מסייעת למערכת הבריאות לשפר את שירותיה."
חיוויאי

ערך זה עוסק בסוג של עופות ממשפחת הנציים. אם התכוונתם לרמה באזור גבול ישראל-מצרים, ראו .
| חיוויאי |
| --- | --- |
 חיוויאי הנחשים
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עיטי-נחשים
סוג:: חיוויאי
שם מדעי
 Circaetus ‏וייו, 1816

חִוְיַאי (שם מדעי: Circaetus) הוא סוג של דורס יום ממשפחת הנציים המתמחים באכילת נחשים.
מאפיינים

אורך גופו של החיוויאי נע בין 62 ל-70 ס"מ, מוטת כנפיו כ-190 ס"מ ומשקלו 1.1 עד 1.6 ק"ג. ראשו גדול ורחב ועיניו קבועות בחזית הפרצוף, כך שמראהו מזכיר דורס לילה. כנפיו הארוכות והרחבות משמשות אותו לדאייה על זרמי אוויר חמים. בזמן הדאייה סורק החיוויאי את נחלתו בחיפוש אחר טרף. ביכולתו לרפרף זמן ארוך באותו מקום אם יש לו צורך בכך.
מקור שמו של החיוויאי הוא במילה הארמית "חיויא", שמשמעותה נחש, שכן זהו טרפו העיקרי: בעונה אחת יכול חיוויאי לטרוף מאות נחשים. החיוויאי נוחת על הנחש בשתי רגליו, קוטל אותו במכת מקור ומתחיל לבלעו מהראש. ידועים מקרים שבהם הנחש המתגונן נשך בחוזקה חיוויאי או נכרך על צווארו וחנק אותו למוות. נחשים גדולים במיוחד נוהג החיוויאי לשמוט מגובה רב ולאכלם רק אחרי מותם. בנוסף לנחשים אוכל החיוויאי זוחלים אחרים.
החיוויאי בונה את קנו במקומות שיש מהם תצפית נרחבת. הזכר נושא את חומרי הקינון והנקבה בונה מהם את הקן. חלקו החיצוני של הקן בנוי מחומרים גסים כמו ענפים וזרדים, חלקו הפנימי מרופד בעלים. בתטולה ביצה אחת, עליה דוגרת בעיקר הנקבה. שני ההורים דואגים למזון הגוזל.
החיוואי מצוי בדרום אירופה, צפון אפריקה ואסיה. הוא נודד מעל ישראל בסתיו ובאביב ומקנן בה בקיץ.
בגולן נמצא משקוף אבן מתקופת התלמוד, המעוטר בעופות דורסים, קרוב לוודאי חיוויאים, האוחזים בנחש. על המשקוף חרותה הכתובת "זה בית מדרשו שהלרבי [= של רבי] אליעזר הקפר".
מינים

חיוויאי הנחשים (Circaetus gallicus)
חיוויאי שחור־חזה (Circaetus pectoralis)
חיוויאי ביאונדיון (Circaetus beaudouini)
חיוויאי חום (Circaetus cinereus)
חיוויאי מפוספס דרומי (Circaetus fasciolatus)
חיוויאי מפוספס מערבי (Circaetus cinerascens)
חיוויאי חום
טד ויטול

| --- | --- |
 מדינה:  ארצות הברית 
 פרופיל ב-IMDb
 
טד ויטול (באנגלית: Ted Whittall; נולד ב-1974) הוא שחקן אנגלי-אמריקאי. תפקידו הקולנועי המוכר ביותר הוא אדמירל אולסן בסרט הלייב אקשן "יחידת המתאבדים".
ביוגרפיה

נולד במסצ'וסטס, ארצות הברית. בנם השלישי של רון וקלייר ויטול. בוגר האוניברסיטה הציבורית קונקורדיה במונטריאול, קוויבק, קנדה.
נשוי לאליסון הוסאק ואב לשניים. המשפחה מתגוררת בהמילטון, אונטריו, קנדה.
פילמוגרפיה

| שנה | שם הסרט | דמות |  |
| --- | --- | --- | --- |
| 1995 | Bolt | טקטור | הפצה לווידאו |
| 1996 | Hawk's Vengeance | צ'יימברס | הפצה לווידאו |
| 1997 | The Assignment | קפטן |  |
| 1998 | Out of Control | צ'אק |  |
| 1999 | אספן העצמות | העוזר של אורטיז |  |
| 2001 | February 15, 1839 | סנטינל |  |
| 2001 | Hidden Agenda | סוני מאתיס |  |
| 2001 | Heist | פקיד מכס |  |
| 2002 | The Book of Eve | מרטין אלקינס |  |
| 2004 | 3 בפארק | וולטר |  |
| 2008 | 45 R.P.M. | טייס |  |
| 2010 | Flicka 2 | ווקר |  |
| 2010 | צ'ארלי סנט קלאוד | המנהל |  |
| 2010 | Daydream Nation | מר וקסלר |  |
| 2012 | Random Acts of Romance | ריצ'רד |  |
| 2014 | The Calling | איאן מייסון |  |
| 2016 | יחידת המתאבדים | אדמירל אולסן |  |
| 2018 | פרנהייט 451 | מייג'ור רון קארטיס |  |
פילמוגרפיה > טלוויזיה

| שנה | שם הסדרה/סרט | דמות |  |
| --- | --- | --- | --- |
| 1996 | Pretty Poison | שוטר | סרט טלוויזיה |
| 1997 | Dead Silence | טובי גלר | סרט טלוויזיה |
| 2000 | Jackie Bouvier Kennedy Onassis | צ'ארלס לפינגוול בארטלט | סרט טלוויזיה |
| 2001 | Spinning Out of Control | טוני ברמן | סרט טלוויזיה |
| 2001 | Varian's War | הארי בינגהאם | סרט טלוויזיה |
| 2001 | Kiss My Act | דוקטור | סרט טלוויזיה |
| 2001 | No Ordinary Baby | ד"ה סטוארט מקלורי | סרט טלוויזיה |
| 2001 | Stolen Miracle | ד"ר בליין | סרט טלוויזיה |
| 2002 | Agent of Influence | רוברט מדיסון | סרט טלוויזיה |
| 2003 | Rudy: The Rudy Giuliani Story | גאווין | סרט טלוויזיה |
| 2003 | DC 9/11: Time of Crisis | ג'ים וילקינסון | סרט טלוויזיה |
| 2005 | פלקון ביץ' | טרבור בראדשו | סרט טלוויזיה |
| 2006 | Between Truth and Lies | מייקל | סרט טלוויזיה |
| 2006–2007 | פלקון ביץ' | טרבור בראדשו | 20 פרקים |
| 2008 | The Other Woman | דרק פלאמלי | סרט טלוויזיה |
| 2008 | Gym Teacher: The Movie | הנשיא | סרט טלוויזיה |
| 2008 | Mail Order Bride | ארון קרלליל | סרט טלוויזיה |
| 2008 | Flirting with Forty | ד"ר סונט | סרט טלוויזיה |
| 2009 | Do You Know Me? | דייוויד קארטר | סרט טלוויזיה |
| 2009 | Web of Lies | מייק ברובין | סרט טלוויזיה |
| 2010 | Concrete Canyons | הופמן | סרט טלוויזיה |
| 2010 | Tower Prep | המנהל | 11 פרקים |
| 2012 | The Pregnancy Project | המנהל טרבור גרין | סרט טלוויזיה |
| 2012 | Big Time Movie | ארל מסנדוויץ' | סרט טלוויזיה |
הערות שוליים

1 2  Ted Whittall Biography, IMDb
| --- | --- |
בקרת זהויות :  LCCN: no2016044830  VIAF: 77146094205600330891   WorldCat (עם VIAF): 77146094205600330891 
ערך זה הוא קצרמרבנושא אישים. אתם מוזמנים לתרום לוויקיפדיה ו.
חבורת p

בתורת החבורות, חבורת-p היא חבורה שהסדר של כל איבר בה הוא חזקה של  p. קיימת מחלקה כזו של חבורות לכל מספר ראשוני  p, והן נקראות, בהתאמה, חבורות-2, חבורות-3, חבורות-5, וכן הלאה. לפי משפט קושי, חבורה סופית היא חבורת-p אם ורק אם הסדר שלה הוא חזקה של  p.
התאוריה של חבורות-p היא מרכיב חשוב בתורת החבורות הסופיות, משום שכל חבורה סופית מכילה תת-חבורות-p (כל תת-חבורת-p מקסימלית של חבורה סופית היא מאינדקס זר ל-p: משפטי סילו). מאידך, בעיית המיון של חבורות-p קשה, ומבחינות מסוימות היא בלתי אפשרית.
מבנה

שוויון המחלקות מראה שהמרכז של חבורת-p הוא לא-טריוויאלי. מכאן נובע (באינדוקציה על סדר החבורה) שהמנרמל של כל תת-חבורה אמיתית של חבורת-p, מכיל אותה ממש.
כל מכפלה ישרה של חבורות-p סופיות (גם לערכים שונים של  p) היא חבורה נילפוטנטית, וגם ההפך נכון: כל חבורה נילפוטנטית סופית מתפרקת למכפלה ישרה של חבורות-סילו שלה.
חבורת-p היא חזקה (powerful) אם תת-החבורה הנוצרת על-ידי החזקות  x^{p} (או  x^{4} אם p=2) מכילה את תת-חבורת הקומוטטורים.
מספרן של חבורות-p

עבור מספרים מאותו סדר גודל, מספר החבורות (עד כדי איזומורפיזם) מסדר  n הוא הגדול ביותר כאשר  n הוא חזקה של ראשוני. לדוגמה, יש 15 חבורות לא איזומורפיות מסדר 16 (לעומת 28 מכל הסדרים עד 15 גם יחד), 2328 חבורות מסדר 128 ו-56092 מסדר 256. 
Graham Higman (1960) ו-Sims (1965) הוכיחו שמספר החבורות מסדר  p^{n} גדל כמו  p^{2n^{3}/27}.
יש חבורה יחידה מכל סדר  p; 
2 חבורות מסדר  p^{2};
5 חבורות מסדר  p^{3}; ו-15 חבורות מסדר  p^{4}. 
מספר החבורות מסדר  p^{5} הוא  2p ועוד גורם בגודל חסום התלוי ב- p; 
מספר החבורות מסדר  p^{6} הוא  3p^{2} ועוד גורם ליניארי התלוי ב- p; 
מספר החבורות מסדר  p^{7} הוא  3p^{5} ועוד גורם ממעלה רביעית התלוי ב- p. חישובים אלה, שנערכו בדייקנות, הביאו את Higman לשער השערה שנודעה בשם "The PORC conjecture" (על-שם ראשי התיבות Polynomials On Residue Classes), שלפיה לכל  n יש  N גדול מספיק כך שמספר החבורות מסדר  p^{n} (עבור  p גדול מספיק) הוא פולינום מסוים של  p, התלוי ב- p{\pmod {N}} בלבד.
החבורות מכל סדר  p^{n}, עבור  n\leq 7 (וכאשר  p=2, עבור  n\leq 9) מויינו באופן מלא. יש  49478365422 חבורות מסדר  2^{10}.
אוטומורפיזמים

משערים שאם  P חבורת-p מסדר שאינו  p או  p^{2}, אז הסדר של חבורת האוטומורפיזמים  |\operatorname {Aut} (P)| מתחלק בזה של  P. חבורת האוטומורפיזמים החיצונית של חבורת-p תמיד כוללת איבר מסדר  p (Gashutz, 1966). השאלה האם תמיד קיים אוטומורפיזם חיצוני מסדר p עודנה פתוחה.
חבורת פרטיני והצגות לפי יוצרים ויחסים

חבורת פרטיני  \Phi (P) של חבורת-p  P היא תת-החבורה הנוצרת על ידי תת-חבורת הקומוטטורים וכל חזקות-p של אברי החבורה. לכן  P/\Phi (P) היא מהצורה  (\mathbb {Z} /p\mathbb {Z} )^{d} עבור  d מתאים. במקרה זה, אפשר ליצור את החבורה על ידי  d איברים, אבל לא פחות. את מספר היחסים בהצגה לפי יוצרים ויחסים אפשר לקרוא מחבורת ההומולוגיה השנייה  H_{2}(P,\mathbb {Z} /p\mathbb {Z} ): גם זו חבורת-p אבלית אלמנטרית, שהדרגה שלה היא מספר היחסים המינימלי בהצגה של החבורה. משערים שתמיד יש לחבורה הצגה עם  d יוצרים ו- r יחסים.
אלגברת החבורה

בעיית האיזומורפיזם המודולרי (האם אלגברת החבורה  \ \mathbb {F} _{p}[G], כאשר  P היא חבורת-p, קובעת את  P עד-כדי איזומורפיזם) נפתרה לשלילה: ראו אלגברת חבורה.
ראו גם

חבורה פרו-p
חיובי כוזב ושלילי כוזב

חיובי כוזב ושלילי כוזב הם שני מצבי טעות כתוצאה של בדיקה שנועדה לברר קיום או אי-קיום של תופעה מסוימת. חיובי כוזב הוא מצב שבו הבדיקה מראה על קיום התופעה, אף שלמעשה היא אינה קיימת. שלילי כוזב הוא הטעות ההפוכה - מצב שבו הבדיקה מראה שהתופעה הנבדקת אינה קיימת, אף שלמעשה היא קיימת.
דוגמאות:
אזעקה להגנה מפני גנבה תהיה במצב חיובי כוזב כאשר היא מופעלת במצב שבו לא מתקיים ניסיון גנבה, ותהיה במצב שלילי כוזב כאשר אינה מופעלת למרות שמתקיים ניסיון גנבה.
בדיקת קורונה תהיה במצב חיובי כוזב כאשר היא מציינת שהאדם הנבדק חולה ("חיובי") כאשר הוא בריא, ותהיה במצב שלילי כוזב כאשר היא מציינת שהאדם הנבדק בריא ("שלילי") כאשר הוא חולה.
בבדיקת השערות סטטיסטית מצבי טעות אלו קרויים שגיאות מסוג I ו-II: שגיאה מסוג I היא דחייה שגויה של השערת האפס, כלומר ניסוי מסתיים בתוצאה שהתגלתה תופעה מסוימת, אך תוצאת הניסוי שגויה והתופעה אינה קיימת במציאות. שגיאה מסוג II היא קבלה שגויה של השערת האפס, כלומר הניסוי לא מצליח לאשש שתופעה מסוימת קיימת, למרות שהתופעה אכן קיימת במציאות.
מצבי טעות אלה מנוגדים למצבים שבהם אין טעות: חיובי אמיתי ושלילי אמיתי.
בביצוע מבחן סטטיסטי ההסתברות לקבלת תוצאה של חיובי כוזב קרויה רמת מובהקות.
בעת כיול של בדיקה ניתן לעיתים לקבוע איזה טעות עדיפה, חיובי כוזב או שלילי כוזב. דוגמה: בהתקנה של אזעקת פריצה ברכב ניתן לכוון את רגישות המכשיר, ולכוונו לרגישות גבוהה, שתגרום למקרים רבים יותר של אזעקת שווא (חיובי כוזב), או רגישות נמוכה, שתגרום למקרים רבים יותר של פריצה שלא תינתן עליהם אזעקה.
רמות הדיוק והיכולת האבחנתית של הבדיקות (למשל, הרפואיות) נמדדות בהשוואה לבדיקה מדויקת (הידועה בכינוי מדד הזהב) וניתנות בצורה של מדדים שונים. המדדים לבדיקות אבחון הנפוצים ביותר הם רגישות וסגוליות וכן ערך ניבוי חיובי וערך ניבוי שלילי. מדד מודרני יותר הוא יחס נראות.